आतंकी अब्दुल करीम टुंडा बरी, 2 बम ब्लास्ट के केस में रोहतक कोर्ट का फैसला
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar तुनिषा शर्मा सुसाइड केस में शीजान खान की जमानत याचिका में आज बॉम्बे हाईकोर्ट में सुनवाई
हरियाणा के रोहतक में करीब 26 साल पहले हुए सिलसिलेवार 2 बम धमाकों में कोर्ट शुक्रवार को अपना फैसला सुना दिया। बम ब्लास्ट के आरोपी अब्दुल करीम उर्फ टुंडा को कोर्ट ने बरी कर दिया गया है। टुंडा को मोस्ट वांटेड आतंकी दाऊद इब्राहिम का करीबी माना जाता है। न्यायालय द्वारा सोमवार को ही इस मामले में अपना फैसला सुरक्षित कर लिया गया था। इससे पहले दोनों पक्षों के वकीलों की बहस हो चुकी है। पढ़ें पूरी खबर...
आज की अन्य बड़ी खबरें...
कराची में आतंकियों से मुठभेड़ खत्म, पुलिस ने 5 दहशतगर्द मार गिराए
पाकिस्तान में पुलिस और आतंकियों के बीच हो रही मुठभेड़ साढ़े तीन घंटे बाद रात 11:30 बजे खत्म हो गई। पुलिस ने पांच आतंकियों को मार गिराया है। सर्च ऑपरेशन जारी है। मीडिया रिपोर्ट्स के अनुसार एक पुलिस अधिकारी और रेंजर समेत चार की जान चली गई। 18 लोग घायल हुए हैं। पुलिस ने बताया कि अब हालात पूरी तरह कंट्रोल में हैं।
सीएम योगी के घर के बाहर बम की खबर अफवाह, सुरक्षा बढ़ाई गई
UP के मुख्यमंत्री योगी आदित्यनाथ के लखनऊ स्थित घर के बाहर बम मिलने की सूचना मिली। इसके बाद बम स्क्वॉड को बुलाया गया। पुलिस की ओर से सीएम आवास के आसपास छानबीन की। हालांकि, सूचना फर्जी निकली और घटनास्थल पर पहुंचे अधिकारियों ने कहा कि कोई बम नहीं था। सीएम आवास की सुरक्षा बढ़ा दी गई है।
अरुणाचल प्रदेश PSC पेपर लीक मामले में अभ्यार्थियों की पुलिस से झड़प, लाठीचार्ज और आंसू गैस के गोले छोड़े
अरुणाचल प्रदेश लोक सेवा आयोग (APPSC) के पेपर लीक मामले को लेकर शुक्रवार को ईटानगर में विरोध प्रदर्शन के दौरान पुलिस और अभ्यार्थियों के बीच झड़प हो गई। इस दौरान पुलिस ने प्रदर्शनकारियों पर लाठीचार्ज भी किया और आंसू गैस के गोले भी छोड़े।
अभ्यार्थियों की मांग है कि APPSC के अध्यक्ष और नियुक्त होने वाले नए अधिकारियों का शपथ समारोह रद्द किया जाए। न्यूज एजेंसी के मुताबिक, अभ्यार्थियों की मांग को मान लिया गया है और आयोग के अध्यक्ष और सदस्यों के शपथ ग्रहण समारोह को रद्द कर दिया गया है।
10 दिन के ऑपरेशन दोस्त के बाद तुर्किये से भारत लौटीं NDRF की दो टीमें
ऑपरेशन दोस्त के तहत भूकंप प्रभावित तुर्की में राहत और बचाव कार्य करने गईं NDRF की दो टीमें शुक्रवार को भारत लौट आईं। इनमें रेम्बो और हनी नाम के दो स्निफर डॉग भी शामिल हैं। ये टीमें राहत और मेडिकल सामग्री लेकर 10 दिन पहले तुर्किये गईं थीं। तुर्किये के अडाना एयरपोर्ट स्टाफ ने तालियां बजाकर जवानों को विदाई दिया।
देवघर में परंपरागत रूट से निकलेगी शिव बारात:सांसद निशिकांत दुबे की याचिका पर फैसला; प्रशासन के आदेश को कोर्ट ने माना सही
देवघर में शिव बारात निकालने के मामले में झारखंड हाईकोर्ट ने सांसद निशिकांत दुबे की याचिका पर फैसला सुनाया है। कोर्ट ने कहा है कि देवघर में परंपरागत रूट से ही शिव बारात निकलेगी। प्रशासन के आदेश को कोर्ट ने सही माना है।
गोड्डा से बीजेपी सांसद निशिकांत दुबे ने हाईकोर्ट में याचिका लगाई थी। जिसमें देवघर जिला प्रशासन की ओर से शिव बारात निकालने को लेकर लगाई गई पाबंदियों को चुनौती दी गई थी। पूरी खबर यहां पढ़ें...
एलन मस्क ने भारत में 3 में से 2 ट्विटर ऑफिस को किया बंद, अब घर से काम करेंगे कर्मचारी
एलन मस्क ने भारत में ट्विटर के अपने तीन ऑफिसों में से दो को बंद कर दिया है। कंपनी ने अपने कर्मचारियों को वर्क फ्रॉम होम के लिए कहा है। बता दें कि टेक कंपनी ट्विटर ने सबसे पहले नवंबर 2022 में एक साथ 3,800 कर्मचारियों को निकालने का ऐलान किया था। ये आंकड़ा ट्विटर में काम करने वाले कुल कर्मचारियों का 50% था। इसके कुछ दिनों बाद ही एलन मस्क ने 4,500 कॉन्ट्रैक्ट बेस्ड कर्मचारियों की छुट्टी कर दी थी। पूरी खबर यहां पढ़ें...
BCCI के चीफ सिलेक्टर चेतन शर्मा का इस्तीफा, तीन महीने में दूसरी बार हटाए गए
टीम इंडिया के चीफ सिलेक्टर चेतन शर्मा ने स्टिंग ऑपरेशन के बाद अब इस्तीफा दे दिया है। 57 साल के पूर्व भारतीय क्रिकेटर चेतन शर्मा एक टीवी चैनल के स्टिंग ऑपरेशन में यह कहते नजर आए थे कि भारतीय क्रिकेट टीम के खिलाड़ी फिट रहने के लिए इंजेक्शन लेते हैं और 80% फिट होने पर भी 100% फिट हो जाते हैं। बता दें कि शर्मा पिछले टीम महीने में दूसरी बार हटाए गए है। इससे पहले वे ऑस्ट्रेलिया में हुए टी-20 वर्ल्ड कप में करारी हार के बाद हटाए गए थे। पूरी खबर यहां पढ़ें...
बिहार के रोहतास में श्रद्धालुओं की पिकअप नदी में गिरी; महाशिवरात्रि पर गुप्ताधाम जा रहे थे, 3 की मौत 12 घायल
रोहतास में गुप्ताधाम जा रहे श्रद्धालुओं की पिकअप पलट गई। हादसा शुक्रवार सुबह 6 बजे हुआ। गाड़ी सीधे दुर्गावती नदी में जाकर गिरी। इस सड़क हादसे में तीन लोगों की मौत हो गई है।करीब 12 लोग घायल हो गए हैं। सभी काराकाट थाना क्षेत्र से पिकअप में सवार होकर गुप्ताधाम जा रहे थे। पढ़ें पूरी खबर...
जम्मू-कश्मीर के कटरा बेल्ट में 3.6 तीव्रता का भूकंप, कोई नुकसान नहीं
जम्मू-कश्मीर के रियासी जिले के कटरा बेल्ट में शुक्रवार को 3.6 तीव्रता का भूकंप आया। अधिकारियों ने बताया कि किसी तरह के नुकसान की खबर नहीं है। नेशनल सेंटर फॉर सीस्मोलॉजी के मुताबिक भूकंप सुबह 5.01 बजे आया। भूकंप का केंद्र कटरा से 97 किलोमीटर पूर्व में 10 किलोमीटर की गहराई में था।
असम के चौक बाजार में आग लगी, कई दुकानें चपेट में आईं
असम के जोरहाट के चौक बाजार में गुरुवार देर रात आग लग गई। आग ने कई दुकानों को अपनी चपेट में ले लिया। जानकारी मिलते ही दमकल की कई गाड़ियां मौके पर पहुंच गईं। आग पर काबू पाने की कोशिश जारी है।
अडाणी पर आज देशभर में सरकार को घेरेगी कांग्रेस
अडाणी समूह पर उठे सवालों को लेकर कांग्रेस आक्रामक है। कांग्रेस शुक्रवार को देशभर में एक साथ प्रेस कॉन्फ्रेंस करके अडाणी मुद्दे पर सरकार को घेरेगी। कांग्रेस ने कहा कि इस मामले में पार्टी के 23 प्रवक्ता और नेता 23 शहरों में एक साथ असलियत बताएंगे और मामले की JPC जांच की मांग करेंगे।
अमेरिकी राष्ट्रपति बोले- जो तीन संदिग्ध चीजें मार गिराईं हमें नहीं पता वो क्या थीं
अमेरिकी राष्ट्रपति जो बाइडन ने कहा कि अभी हम अच्छे से नहीं जानते कि हमने जो तीन संदिग्ध चीजें मार गिराईं, वो क्या थीं। इस बारे में कोई जानकारी नहीं है कि वे चीन से भेजे गए स्पाई बैलून थे। या फिर वे किसी अन्य देश के निगरानी वाहन थे। इंटेलिजेंस कम्युनिटी के पास भी इस बात का कोई संकेत नहीं है।
भारतीय मूल के नील मोहन बने YouTube के नए CEO
भारतीय मूल के नील मोहन को YouTube का नया CEO बनाया गया है। इससे पहले नील मोहन यूट्यूब के CPO थे। यूट्यूब के उन्हें प्रमोट कर ये जिम्मेदारी दी है। नील मोहन Google के साथ 2008 से काम कर रहे हैं। साल 2013 में कंपनी ने उन्हें 544 करोड़ रुपए का बोनस दिया था। हाल ही में यूट्यूब की पूर्व CEO Susan Wojcicki ने पद से इस्तीफा दिया है, इसके बाद नील को यह जिम्मेदारी दी गई है। पढ़ें पूरी खबर...
तुनिषा शर्मा सुसाइड केस में शीजान खान की जमानत याचिका में आज बॉम्बे हाईकोर्ट में सुनवाई
एक्ट्रेस तुनिषा शर्मा आत्महत्या मामले में आरोपी शीजान खान की जमानत याचिका पर आ,ज यानी शुक्रवार को बॉम्बे हाईकोर्ट में सुनवाई होगी। उधर, गुरुवार को वालिव पुलिस स्टेशन की ओर से वसई कोर्ट में 500 पेज की चार्जशीट दायर की गई। बता दें कि इससे पहले शीजान ने वसई कोर्ट में जमानत याचिका दाखिल की थी, जिसे अदालत ने खारिज कर दिया था। पढ़ें पूरी खबर...